open-index/open-wikipedia-markdown huggingface dataset:
Jallun herrasmieslaulut

**Jallun herrasmieslaulut** on EP-levy, joka sisältää tamperelaisten rock-muusikoiden esittämiä pornolauluja. Se tehtiin Jallu-lehden 50-vuotisjuhlan kunniaksi.

Levyllä on muutama vanha kappale uusilla sanoilla, sekä pari kokonaan uutta laulua. Sanoittajina ovat toimineet Mika Peltonen "Peltsi", Heikki Salo, Mika Sundqvist, Pauli Hanhiniemi sekä albumin taiteellinen tuottaja Juri Lindeman. Taustayhtyeenä on Hauli Bros ja "vierailevina herrasmieslaulajina" Pate Mustajärvi, Salo, Hanhiniemi, Sundqvist ja Lindeman. Soittamassa kävivät myös muun muassa Costello Hautamäki, Jyrki Telilä sekä Safka Pekkonen.

Levy on äänitetty Notenet-studiolla Tampereella ja projektin vastaavana tuottajana toimii Jyrki Lahtinen. Lahtinen on ilmoittanut muusikoiden tekevän albumista karaoke-version, mikäli se saa hyvän vastaanoton. Jatko-osakaan ei ole mahdottomuus.

Levy ilmestyi Jallun 50-vuotisjuhlalehden yhteydessä 11. syyskuuta 2008.

## Kappaleet

# Jallu ja mies – 3.40  (Säv./san. Juri Lindeman ja Mika Peltonen)
# Pimperopillu on pimperopillu – 3.19  (Säv./san. Mika Sundqvist)
# Vetree ja nuori – 3.06  (Säv. Selkä, san. Pauli Hanhiniemi)
# Näin on nännit (Ylistyslaulu posliinipillulle) – 2.21  (Säv./san. Juri Lindeman ja Mika Peltonen)
# Kun mä nykäsen mällit – 4.09  (Säv./san. Heikki Salo)

Sovitukset: Hauli Bros

## Muusikot

**The Hauli Bros:**
* Juri Lindeman: laulu (4) ja kitara
* Kalle Alatalo: kitara ja laulu
* Ari "Selkä" Pulkkinen: basso ja laulu
* Rinnekadun Kaitsu: rummut
* Jyrki "Ykä" Lahtinen: erikoissoittimet
**Vierailevat laulajat:**
* Pate Mustajärvi (1)
* Mika Sundqvist (2)
* Pauli Hanhiniemi (3)
* Heikki Salo (5)
**Lisäksi mukana:**
* Costello Hautamäki: kitara
* Safka Pekkonen: Hammond-urut, haitari ja koskettimet
* Jyrki "Etunoja" Telilä: kitara
* Jurbo, Carlos, Selkä, Vesa R ja Ykä: sonnikuoro

## Lähteet
* *Jallun herrasmieslaulut* -CD (NN5CDS 01)
* 
*
Raidanrousku

**Raidanrousku** (*Lactarius aspideus*) on kupera- tai laakealakkinen kellertävä rouskulaji. Lakki on 1,5–6 senttimetriä leveä, nuorena karvainen ja vanhoissa sienissä kalju. Heltat ovat kellanvaaleat. Jalka on 2–7 senttimetriä pitkä ja valkoinen tai kellanvalkoinen. Malto ja maitiaisneste on valkoista. Maitiasneste värjää vahingoittuneet kohdat hitaasti vaaleanvioletiksi. Sieni maistuu miedolta tai hiukan kirpeältä. Se on syötävä, mutta se pitää esikäsitellä keittämällä. Sieni kasvaa lehto- ja sekametsissä kosteilla paikoilla *[[pajut|Salix]]*-lajien seuralaisena. Sitä esiintyy Etelä- ja Keski-Suomessa. Kasvuaika on elokuusta syyskuuhun. Laji on luokiteltu Suomessa elinvoimaiseksi.

## Lähteet

## Aiheesta muualla
* Laji.fi: Raidanrousku
Viitapalsamirousku

**Viitapalsamirousku** (*Lactarius glyciosmus*) on kuperalakkinen ja ohutmaltoinen harmaanpunertava rouskulaji. Lakki on 2–6 senttimetriä leveä. Sen heltat ovat valkoiset tai hieman punaruskeat. Jalka on 2–7 senttimetriä pitkä, hoikka ja lakkia vaaleampi. Malto on valkeaa ja maitiaisneste on vetisenvalkoista. Sieni tuoksuu kookoshiutaleilta ja maistuu aluksi miedolta, mutta jälkimaku on kirpeä. Mietona maultaan se sopii ruokasieneksi, mutta pienen kokonsa vuoksi sitä voi pitää vähäpätöisenä. Rousku kasvaa sekametsissä, koivuviidoissa ja lehoissa varsinkin koivun seuralaisena hyvin yleisenä koko Suomessa. Suomessa laji on luokiteltu elinvoimaiseksi.

## Lähteet

## Aiheesta muualla
*Laji.fi: viitapalsamirousku (''Lactarius glyciosmus'')
*Luontoportti: Viitapalsamirousku ''Lactarius glyciosmus''
*''Lactarius glyciosmus'', viitapalsamirousku @ Natural Fungi in Finland)
Kangaspalsamirousku

**Kangaspalsamirousku** (*Lactarius mammosus*) on ohutmaltoinen ja kuperalakkinen harmaan- tai tummanruskea rouskulaji. Lakki on 4–12 senttimetriä leveä. Heltat ovat aluksi valkoiset ja muuttuvat myöhemmin kellertäviksi. Jalka on 3–7 senttimetriä pitkä, aluksi vaalea, mutta muuttuu likaisenkeltaiseksi kosketettaessa. Malto on valkeaa tai hieman ruskehtavaa. Maitiaisneste on valkoista. Sieni maistuu aluksi miedolta mutta myöhemmin rouskuille tyypillisesti hieman karvaalta. Se on syötävä, eikä sitä tarvitse esikäsitellä. Kangaspalsamirousku kasvaa kangasmetsissä ja havumetsissä, varsinkin poronjäkälässä, männyn seuralaisena koko Suomessa. Kasvuaika on elokuusta syyskuuhun. Laji on luokiteltu Suomessa elinvoimaiseksi.

Kangaspalsamirouskun kanssa samannäköisiä lajeja ovat esimerkiksi kangasrousku, lakritsirousku, pikkurousku ja  sikurirousku.

## Lähteet

## Aiheesta muualla
*Luontoportti: Kangaspalsamirousku (''Lactarius mammosus'')
* Laji.fi: Kangaspalsamirousku
Nokirousku

**Nokirousku** (*Lactarius lignyotus*) on kuperalakkinen samettinukkainen ruskeanmusta rouskulaji. Lakin leveys on 2–10 senttimetriä. Sen heltat ovat lumenvalkoiset ja vanhemmiten kellertyvät. Jalka on 5–15 senttimetriä pitkä ja lakin värinen tai hieman vaaleampi. Maitiaisneste ja malto on vaaleaa. Maitiaisneste värjää mallon punertavaksi. Sienen maku on mieto ja se on hyvä ruokasieni. Se ei vaadi keittämistä esikäsittelynä. Nokirousku kasvaa kuusen seuralaisena paikoittain Etelä- ja Keski-Suomessa lehto- ja korpikuusikoissa. Kasvuaika on elokuusta syyskuuhun. Laji on luokiteltu Suomessa elinvoimaiseksi.

Nokirousku muistuttaa savurouskua (*Lactarius fuliginosus*) ja tammensavurouskua (*Lactarius azonites*).

## Lähteet

## Aiheesta muualla
*LuontoPortti: Nokirousku (''Lactarius lignyotus'')
*Mushroom Expert: Lactarius lignyotus 
* Laji.fi: Nokirousku
Pähkinänrousku

**Pähkinänrousku** (*Lactarius pyrogalus*, joskus myös virheellisesti *L. hortensis*) on kupera tai laakealakkinen kellanharmaa tai harmaanruskea rouskulaji. Lakki on 4–10 senttimetriä leveä. Sen heltat ovat kellertävät. Jalka on 3–7 senttimetriä pitkä ja lakkia vaaleampi. Malto on valkoista. Maitiaisneste on valkoista ja hitaasti harmaanvihertyvää. Sieni maistuu polttavan kirpeältä. Se on syötävä, mutta pitää esikäsitellä keittämällä. Rousku kasvaa lehtimetsissä, puistoalueilla ja lehdoissa pähkinäpensaan juurisienenä. Suomessa sitä tavataan Ahvenanmaan ja Etelä-Suomen pähkinälehdoissa. Kasvuaika on elokuusta syyskuuhun. Laji on luokiteltu Suomessa elinvoimaiseksi.

## Lähteet

## Aiheesta muualla
* Laji.fi: Pähkinänrousku
Tammenrousku

**Tammenrousku** (*Lactarius quietus*) on kupera- tai laakealakkinen punaruskea tahmealakkinen rouskulaji. Lakin leveys on 3–10 senttimetriä. Heltat ovat aluksi vaaleat ja vanhemmiten punaruskeat. Jalka on 3–6 senttimetriä pitkä ja lakin värinen. Malto on valkoista tai vaalean punaruskeaa. Maitiaisneste on valkoista, mutta kuivuessaan kellanvalkoista. Sieni maistuu melko kirpeälle ja haisee luteelta. Se on syötävä, eikä se tarvitse esikäsittelyä. Sieni kasvaa harvakseltaan Ahvenanmaalla ja Suomen etelärannikolla tammikoissa, puistoissa ja pihoilla tammen seurassa. Kasvuaika on elokuusta lokakuuhun. Laji on luokiteltu Suomessa elinvoimaiseksi.

## Lähteet

## Aiheesta muualla
* Laji.fi: Tammenrousku
András Vilnrotter

**András Vilnrotter-Babócsy** (s. 19. toukokuuta 1967 Budapest, Unkari) on uransa lopettanut unkarilainen jalkapallomaalivahti.

Vilnrotter siirtyi Suomeen kesällä 1998 pelattuaan sitä ennen Kiinassa ja Unkarissa, jossa hänelle kertyi 169 ottelua maan pääsarjassa. Heti ensimmäisellä kaudellaan hän voitti mestaruuden Hakassa. Myös kahdella seuraavalla kaudella Haka voitti liigan ja Vilnrotter pelasi kaikissa otteluissa. Viimeisellä Haka-kaudella Vilnrotter jäi ilman mitaleita ja seuraavan kauden alussa hän siirtyi HJK:in, jonne oli siirtynyt myös Hakan valmentaja Keith Armstrong.

Aluksi Vilnrotter hankittiin HJK:in lainalle paikkaamaan loukkaantumisongelmaa. Lainaa jatkettiin myöhemmin kauden loppuun, jonka jälkeen hän teki jatkosopimuksen. HJK:ssa Vilnrotter voitti mestaruuden ensimmäisellä kaudellaan vuonna 2002 ja uusi sen kaudella 2003. Mestaruuskausilla hänet valittiin myös liigan parhaaksi maalivahdiksi. Kaudella 2002 hän teki Veikkausliigan ennätyksen pisimmästä ajasta ilman päästettyä maalia (882 minuuttia). Ennätyksen rikkoi HJK:n Michael Tørnes kaudella 2014. Mestaruuksien lisäksi Vilnrotter on voittanut Suomen Cupin kerran, vuonna 2003 HJK:ssa.

Lopetettuaan HJK:ssa kauden 2004 jälkeen Vilnrotter siirtyi Ykköseen FC Hämeenlinnaan, jossa hän pelasi kaksi kautta ennen kuin palasi takaisin Unkariin.

## Saavutukset
* Suomen mestaruus 1998, 1999, 2000, 2002, 2003
* Suomen Cup 2003

## Lähteet
* 
* 

### Viitteet
Etelänmaksarousku

**Etelänmaksarousku** (*Lactarius hepaticus*) on kupera, nahanruskea tai kastanjanruskea rouskulaji. Sienen jalka on punaruskea tai tiilenpunainen. Heltat ovat vaaleanruskeat ja vanhemmissa sienissä okranväriset. Heltoissa saattaa olla violetinpunaista sävyä. Maitiaisneste on aluksi valkoista, kellertyy rikinkeltaiseksi muutamissa minuuteissa. Sieni maistuu kirpeän polttavalle. Sieni kasvaa Etelä-ja Keski-Euroopan mäntymetsissä eikä sitä esiinny Suomessa.

## Lähteet
Savurousku

**Savurousku** (*Lactarius fuliginosus*) on kupera- tai laakealakkinen tumman- tai harmaanruskea rouskulaji. Lakin leveys on 4–10 senttimetriä. Heltat ovat kellanvalkoiset ja vanhemmissa sienissä okranruskeat. Jalka on 5–10 senttimetriä pitkä, lakin värinen tai hieman vaaleampi. Malto on valkoista. Maitiaisneste on valkoista ja värjää mallon leikkauspinnalta punertavaksi. Sieni maistuu miedolta tai vähän kirpeältä. Se on syötävä, mutta pitää esikäsittellä keittämällä. Sieni kasvaa harvakseltaan koko Suomessa lehti- ja sekametsissä sekä tunturikoivikoissa. Se on koivun juurisieni. Kasvuaika on elokuusta syyskuuhun. Laji on luokiteltu Suomessa elinvoimaiseksi.

## Lähteet

## Aiheesta muualla
* Laji.fi: Savurousku
Tammensavurousku

**Tammensavurousku** (*Lactarius azonites*) on kupera- tai laakealakkinen harmaanvalkoinen tai harmaanruskea rouskulaji. Sen heltat ovat aluksi kellanvalkoiset ja myöhemmin harmaanruskeat. Jalka on valkea ja vanhemmiten okranvärinen ja kosketuskohdista punertava. Malto on valkoista samoin kuin maitiaisneste. Maku on polttavan kirpeä. Suomessa tammensavurousku kasvaa kalkkipitoisissa tammimetsissä harvinaisena Etelä-Suomessa.

## Lähteet

## Aiheesta muualla
*Luontonetti: Tammensavurousku (''Lactarius azonites'') (Arkistoitu versio sivustosta)
Lännenrousku

**Lännenrousku** (*Lactarius fulvissimus* syn. *L. britannicus*) on kupera- tai laakealakkinen aprikoosinvärinen tai oranssi rouskulaji. Jalka on punaruskea. Heltat ovat kellanruskeat tai kanelinväriset. Malto ja maitiaisneste ovat valkoista. Sieni maistuu miedolta tai heikosti kirpeältä. Lännenrousku kasvaa Keski- ja Etelä-Euroopassa pyökkien seuralaisena eikä sitä esiinny Suomessa.

## Lähteet
Pyökkilehtorousku

**Pyökkilehtorousku** (*Lactarius subdulcis*) on kupera kanelinruskea tai nahanruskea rouskulaji. Sen jalka on nuijamainen ja lakin värinen. Heltat ovat aluksi valkeat ja muuttuvat vanhemmiten nahanruskeiksi. Viininpunaisia vivahteita voi esiintyä heltoissa. Maitiaisneste on valkoista. Malto on valkeaa tai nahanruskeaa. Sieni maistuu miedolta tai vähän kirpeältä. Sieni kasvaa lehtimetsissä varsinkin pyökin seuralaisena. Sitä saattaa esiintyä Suomessakin. 

## Lähteet
Adyton

**Adyton** (, , ”luoksepääsemätön”) oli antiikin kreikkalaisessa arkkitehtuurissa temppelin kaikkein pyhin. Se sijaitsi temppelin sisimmässä osassa cellan takana.

Adyton oli useimmiten pieni huone cellan sisäänkäynnistä nähden kauimmassa päässä. Se oli erotettu cellasta väliseinällä, jossa oli ovi. Adytoniin oli pääsy ainoastaan papistolla, ja usein sinne oli sijoitettu temppelissä palvotun jumalan kuvapatsas. Adytonin lisääminen temppeliin teki yleensä temppelin naoksesta poikkeuksellisen pitkän. Kaikissa temppeleissä ei ollut adytonia.


Temple of Apollo, Didyma - Adyton.jpg|Didyman Apollonin temppelin adyton.
Yria, Naxos, Dionysus temple, adyton 101971.jpg|Naksoksen Dionyoksen pyhäkön adyton.


## Lähteet

## Aiheesta muualla
Willie Miller

**Willie Miller** (s. 2. toukokuuta 1955) on skotlantilainen entinen jalkapalloilija, pelipaikaltaan toppari.

Miller pelasi koko uransa Aberdeenin joukkueessa. Hän liittyi seuraan 16-vuotiaana vuonna 1971 ja vuonna 1975 nousi joukkueen kapteeniksi. Miller pelasi uransa alkuaikoina hyökkäyspäässä, mutta siirtyi nopeasti puolustajaksi. Miller tunnetaan erityisen hyvin kovaa taklaavana puolustajana, joka aisaparinsa Alex McLeishin kanssa  muodosti merkittävän tukipilarin Alex Fergusonin valmentaman joukkueen 1980-luvun suurmenestyksestä. Menestyksen kruunuksi nousi voitto Real Madridista vuoden 1983 cup-voittajien cupin loppuottelussa. Samaisena vuonna Aberdeenille hävinneen Bayern Münchenin tähtihyökkääjä Karl-Heinz Rummenigge totesi myöhemmin Millerin olleen paras puolustaja, jota vastaan hän on koskaan pelannut.

Miller lopetti peliuransa loukkaantumisen takia vuonna 1990. Kaikkiaan hän pelasi Aberdeenissa ennätykselliset 556 ottelua. Skotlannin maajoukkueessa hän pelasi kaikkiaan 65 ottelua ja edusti maataan 1982 ja 1986 MM-lopputurnauksissa, joista jälkimmäisessä joukkueen kapteenina.

Pelaajauransa jälkeen Miller toimi Aberdeenin managerina vuosina 1992–1995. Sittemmin hän on toiminut jalkapallokommentaattorina.

## Lähteet
* Aberdeen Mad: Legends: Willie Miller 
* http://www.geo.ed.ac.uk/scotgaz/people/famousfirst1367.html 

### Viitteet

## Aiheesta muualla
* Willie Millerin MySpace-sivu
Bror Hofman

**Bror Gabriel Hofman** (21. helmikuuta 1892 Hamina – 28. syyskuuta 1932) oli suomalainen jääkärikapteeni. Hänen vanhempansa olivat voimistelunopettaja John Holman ja Ida Wilhelmina Mannelin. Hänet vihittiin avioliittoon vuonna 1921 Ester Stoorin kanssa.

## Opinnot
Hofman kävi kolme luokkaa Haminan suomalaista yhteiskoulua ja suoritti yksityisesti seitsemännen luokan Vaasan ruotsalaisessa yhteiskoulussa vuonna 1925.

## Jääkärikausi

Tämä haminalainen konttoristi liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 23. marraskuuta 1915. Hofman otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän suoritti Saksassa olonsa aikana Libaussa järjestetyn Sotakoulun B-kurssin vuonna 1917. 

## Suomen sisällissota
:*Katso myös: [[Suomen sisällissota]]*
Hofman astui Suomen armeijan palvelukseen 7. helmikuuta 1918 varavääpeliksi ylennettynä ja saapui 3. maaliskuuta 1918 aselastia seuranneen komennuskunnan mukana höyrylaiva S/S Virgolla Vaasaan. Hänet määrättiin sisällissotaa käyvään Valkoiseen armeijaan joukkueenjohtajaksi 1. Jääkärirykmentin 2. jääkäripataljoonan 2. komppaniaan ja hän osallistui sisällissodan taisteluihin Lempäälässä, Vuohiniemellä, Kukossa ja Kelhossa sekä Kämärän asemalla. Hän haavoittui Lempäälässä 27. maaliskuuta 1918 ja Kämärällä 24. huhtikuuta 1918.

## Sisällissodan jälkeinen aika
Hofman siirrettiin sisällissodan jälkeen 15. kesäkuuta 1918 Helsingin komendanttihallitukseen, josta hänet siirrettiin edelleen 15. elokuuta 1918 Kaartin jääkäripataljoonaan, missä hän toimi eri komppanioissa nuorempana upseerina. Pataljoonan rahastonhoitajaksi hänet määrättiin 16. toukokuuta 1919, josta hänet siirrettiin toukokuussa vuonna 1921 ensin komppanianpäälliköksi Kajaanin sissipataljoonaan ja 25. huhtikuuta 1923 alkaen Kaartin jääkäripataljoonan 2. komppaniaan. Pataljoonan talouspäälliköksi hänet nimitettiin 27. lokakuuta 1926, josta tehtävästä hän erosi vakinaisesta palveluksesta 27. helmikuuta 1929. Hänet haudattiin Vaasaan.
 
## Lähteet
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Paul Lake

**Paul Anthony Lake** (s. 28. lokakuuta 1968 Manchester) on entinen englantilainen jalkapalloilija, joka edusti koko ammattilaisuransa ajan Manchester Cityä.

Manchester Cityn kykyjenetsijä Ken Barnes kiinnostui Lakesta tämän pelatessa kymmenvuotiaana kaksi, kolme vuotta itseään vanhempia vastaan. Teinivuosinaan Lake liittyi Blue Star -joukkueeseen, jolla oli vahva yhteys Manchester Cityyn. Myös Manchester United tahtoi Laken riveihinsä, mutta hän halusi mieluummin edustaa kannattamaansa Cityä.

Lake liittyi harjoittelijana Cityn riveihin heinäkuussa 1985 ja oli seuraavana vuonna voittamassa FA Youth Cupia. Hän teki ensiesiintymisensä Cityn ykkösjoukkueessa 24. tammikuuta 1987 Wimbledonia vastaan. Lake oli monipuolinen pelaaja, joka esiintyi useilla pelipaikoilla. Parhaimmillaan hän oli kenties keskikenttäpelaajana.

Lake pelasi ensimmäisen kaikkiaan viidestä Englannin alle 21-vuotiaiden maaottelustaan syyskuussa 1988. Kaksi vuotta myöhemmin hän pelasi yhden B-maaottelun. Englannin A-maajoukkueen päävalmentaja Bobby Robson oli yksi monista, joka uskoi Lakella olevan loistava tulevaisuus edessään.

Kauden 1990–1991 alkupuolella Lake loukkasi melko harmittoman tuntuisessa tilanteessa polvensa. Seurauksena oli eturistisidevamma, joka piti hänet pois kentiltä kahden vuoden ajan. Hän teki paluun kauden 1992–1993 alussa, mutta nivelsiteet pettivät uudelleen jo toisessa ottelussa. 14 leikkauksen ja vain neljän reserviottelun jälkeen Lake lopetti pelaajauransa 1996.

Peliuransa jälkeen Lake opiskeli fysioterapeutiksi ja on työskennellyt ammatissa useissa jalkapalloseuroissa: Altrinchamissa, Burnleyssä, Oldhamissa sekä viiden vuoden ajan Macclesfieldissä. Marraskuussa 2007 hän siirtyi Bolton Wanderersin palvelukseen .

Paul Lake kuuluu Manchester Cityn Hall of Fameen. Myös hänen veljensä Michael Lake on entinen ammattilaisjalkapalloilija.

## Lähteet
Oranssirousku

**Oranssirousku** (*Lactarius aurantiacus*, syn. *L. mitissimus*, aikaisemmin ”ruskorousku”) on kupera- tai laakealakkinen tahmea ja oranssi rouskulaji. Sienen heltat ovat valkoiset ja niissä on punaista sävyä. Jalka on lakin värinen tai vielä vaaleampi. Maitiaisneste ja malto ovat vaaleita. Sieni maistuu miedolta tai hieman kirpeältä. Oranssirousku kasvaa havumetsissä Etelä- ja Keski-Suomessa.

Oranssirousku muistuttaa pikkurouskua (*Lactarius tabidus*). 

Oranssirousku on erinomainen ruokasieni. Se ei tarvitse esikäsittelyä. Sitä voidaan joskus luulla lapinrouskuksi, jonka maitiaisneste kuitenkin muuttuu rikinkeltaiseksi 

## Lähteet

## Aiheesta muualla
* Tuomainen, Raija: Luontonetti: Oranssirousku (Arkistoitu  versio sivustosta)
Heroon

**Heroon** () on kreikkalais-roomalaisessa arkkitehtuurissa heerokselle omistettu pyhäkkö tai hautamuistomerkki, jossa sankarille voitiin osoittaa kunnioitusta tai harjoittaa häneen liittyvää kulttia.

Antiikin aikana Kreikassa harrastettiin laajalti sankarikultteja. Kaupungit samaistuivat sankareihinsa, ja kultit keskittyivät heroonin ympärille, jossa sankarin luiden uskottiin olevan. Koska heerosten myötämielisyyden uskottiin olevan tärkeää kaupungin hyvinvoinnille, kreikkalaiset kaupungit kävivät kahakoita sankareiden jäämistöjen hallinnasta.

## Tunnettuja herooneita

* Aglaureion, Ateenan Akropolis – Aglauros
* Aiakeion, Aigina – Aiakos
* Aiakeion, Ateenan Agora – Aiakos
* Arkhilokheion, Paros – Arkhilokhos
* Heroon, Olympia – tuntematon heeros
* Pandionin pyhäkkö, Ateenan Akropolis – Pandion
* Pandroseion, Ateenan Akropolis – Pandrosos
* Pelopeion, Olympia – Pelops
* Theseion, Ateena – Theseus

## Aiheesta muualla
Hövsgöl

**Hövsgöl**, *Hövsgöljärvi* tai *Hövsgöl Nuur* ( tai Хөвсгөл далай, *Hövsgöl dalai* tai Далай ээж  *Dalai Eež*) on suuri järvi Mongolian pohjoisosassa. Järven venäjänkielinen nimi on *Hubsugul* ().
 
## Maantiede
Hövsgöljärvi sijaitsee Mongolian luoteisosassa  Venäjän rajan tuntumassa, itäisten  Sajanvuorten juurella. Järven pinta on  1 645 m merenpintaa korkeammalla ja se on 136 km:n pituinen. Hövsgöl on Mongolian järvistä toiseksi suurin Uvs Nuurin jälkeen, ja suurin maan makeavetisistä järvistä. Järvi on syvimmillään 262 m:n syvyinen ja se sisältää lähes 70% Mongolian makeasta vedestä.

Hövsgölin valuma-alue on suhteellisen pieni, ja järveen virtaa vain kolme jokea. Laskujoki Egiin Gol lähtee järven eteläpäästä ja yhtyy sitten Selengaan, joka virtaa Baikaljärveen. Järvien välinen jokimatka on yli 1000&nbsp;km ja niiden korkeusero 1 169&nbsp;m, vaikka etäisyys linnuntietä on vain noin 200&nbsp;km. 

Hövsgöliä ympäröivät useat vuorialueet. Vuorista korkein on Munku Sardyk (3 492&nbsp;m), jonka huippu on järven pohjoispuolella Venäjän ja Mongolian rajalinjalla. Talvella koko järvi saa vahvan jääkuoren. Jääteiden käyttö on kuitenkin nyttemmin kielletty toisaalta öljyvuotojen aiheuttaman likaantumisen ja toisaalta sen takia, että 30-40 autoa ehti menneinä vuosina jo jäihin vajota.

Järven tärkeimmät saaret ovat  Modon Hüi, Hadan Hüi, Modot Tolgoi ja Baga Hüi. 

Hövsgöljärven rannalla sijaitsevat Hövsgölin provinssin kaupungit Hatgal ja Hanh.
 
## Ekologiaa
Hövsgöl on poikkeuksellisen vanha järvi, yksi maailman paristakymmenestä nk. ikijärvestä, joiden ikä on yli kaksi miljoonaa vuotta, ja myös yksi luonnontilaisimmista.. Se on Mongolian tärkein juomaveden lähde. Vesi on sinänsä juomakelpoista ja oiva elinympäristö monelle kalalajille.

Järven sijainti vaikuttaa siihen että taigametsän eteläraja kulkee Pohjois-Mongolian halki, tavallista etelämpänä. Pääpuulajina täällä on siperianlehtikuusi. Järvi muodostaa suuren kansallispuiston, joka sijoittuu Keski-Aasian aron ja Siperian taigan vaihettumisvyöhykkeelle. Kansallispuiston eläimistöön kuuluvat muun muassa siperianvuohi, argaali, saksanhirvi, susi, ahma, myskihirvi, karhu, hirvi ja soopeli.

Makeavetistä Hövsgöljärveä on perinteisesti pidetty pyhänä seudulla, jossa maa kärsii kuivuudesta ja useimmat muut järvet ovat suolaisia.

## Lähteet

## Aiheesta muualla

* Valokuvia.
* Matkakertomus (blogi) .
* New York Timesin artikkeli.
* HovsgolEcology.org 
*Limnological Catalog of Mongolian Lakes
Sanary-sur-Mer

**Sanary-sur-Mer** on kunta Ranskassa Varin departementissa. Sen pinta-ala on 19,03 neliökilometriä ja asukasluku vuonna 1999 oli 16&nbsp;995. Kaupunki sijaitsee Etelä-Ranskassa Välimeren rannalla, 19 kilometrin päässä Toulonista ja 49 kilometriä Marseillesta.

Merenrantakohde kuului alkujaan Ollioulesin kuntaan. Paikalle perustettiin 1500-luvulla pieni kalastuskylä, joka hajaantui keskiaikaisen vahtitornin ympärille Lérins’n luostarin suojeluksessa. Satama ja sen edustan merialueen syventäminen valmistuivat 1500-luvun puolivälissä. Itsenäisyytensä Ollioulesista silloin nimellä Saint Nazari tunnettu paikkakunta sai vuonna 1688.

Nykyisen provensaalinkielisen nimensä kunta sai vuonna 1890. Nimi virallistettiin vuonna 1923 ja samalla sen perään lisättiin *-sur-Mer*.

## Lähteet

## Aiheesta muualla

*Kunnan viralliset sivut
Georgian parlamentti

**Georgian parlamentti** ()  on Georgian lainsäädäntövaltaa käyttävä elin. Vuosina 2012–2018 parlamentti kokoontui Kutaisissa, 231 kilometriä pääkaupunki Tbilisistä. 

Georgian valtiopäivälaitos on yksikamarinen. Sillä on 150 jäsentä, joista 77 valitaan suhteellisella vaalitavalla puoluelistoilta. Äänikynnyksen takia vain puolueet tai koalitiot, jotka saavat yli 5 prosenttia äänistä, saavat kansanedustajia tähän 77 jäsenen joukkoon. 73 kansanedustajaa valitaan enemmistövaalilla yhden jäsenen vaalipiireistä. Jos kukaan vaalipiirissä ei saa yli 30 prosenttia äänistä, järjestetään uusintakierros kahden eniten ääniä saaneen välille. Kansanedustajat valitaan neljäksi vuodeksi kerrallaan.

## Vuonna 2012 valittu parlamentti

Vuoden 2012 vaaleihin osallistui 14 puoluetta ja kaksi vaaliliittoa, joihin kuului yhteensä 8 puoluetta. Kaikkiaan seitsemän puoluetta sai paikkoja parlamenttiin, kuusi niistä kuuluu Georgialainen unelma -koalitioon.

## Uusi parlamenttirakennus

Uusi futuristiseksi luonnehdittu Georgian parlamenttirakennus valmistui vuonna 2012 valitun parlamentin avajaisiin. Vuonna 2009 tulevan parlamenttirakennuksen paikalla sijainnut monumentti neuvostosotilaille räjäytettiin. Räjäytystöiden tuloksena kuolivat paikallinen nainen ja hänen 8-vuotias lapsensa, mikä johti mielenosoituksiin presidentti Mikheil Saakašvilia vastaan.

Parlamenttitalon arkkitehtuurista vastasivat espanjalaisen CMD Ingenieros -suunnittelutoimiston Mamoru ja Kenichi Kawaguchi. Sama suunnittelutoimisto on vastannut uuden parlamentin henkilökuntarakennuksen (2011) sekä Tbilisiin (2009) ja Kutaisiin (2010) rakennettujen hallitusrakennusten suunnittelusta.


Parliament of Georgia in Kutaisi.jpg|Kuvassa Georgian uusi parlamenttitalo sisältä  Kyseinen parlamenttitalo poistui käytöstä vuodenvaihteessa 2018–2019, kun hallinto siirrettiin takaisin Tbilisiin.


## Lähteet

## Aiheesta muualla

* Georgian MP punched in the face as parliament descends into mass brawl *The Telegraph* -lehden videolla Georgian parlamentin istunto muuttuu käsirysyksi. 15.4.2024. 2 min, YouTube.
Troels Rasmussen

**Troels Rasmussen** (s. 7. huhtikuuta 1961) on entinen tanskalainen jalkapalloilija, pelipaikaltaan maalivahti.

Rasmussen aloitti ammattilaisuransa Vejle BK:n riveissä vuonna 1978 ja pelasi seurassa yhteensä 23 ottelua. Hän siirtyi 1982 AGF Århusiin, jota edusti uransa loppuun saakka, vuoteen 1993. Rasmussen pelasi AGF:ssä yhteensä 391 ottelua ja teki viisi maalia rangaistuspotkuista. Hän pelasi 237 peräkkäistä ottelua, mikä on AGF:n ennätys. Hän voitti Tanskan liigamestaruuden vuonna 1986 sekä cupmestaruuden 1987, 1988 ja 1992. 

Rasmussen pelasi vuosina 1982–1991 yhteensä 35 ottelua Tanskan maajoukkueessa. Hän kuului Tanskan joukkueeseen EM-kilpailuissa 1984, mutta ei päässyt pelaavaan kokoonpanoon. Meksikon MM-kilpailuissa 1986 hän pelasi kaksi ottelua ja Saksan EM-kilpailuissa 1988 yhden ottelun.

## Lähteet
*Esittely Vejle BK:n sivustolla  
*Esittely Aarhus GF:n sivustolla  
*Maaottelutilastot
Günther Sabetzki

**Günther Sabetzki** (4. kesäkuuta 1915 Düsseldorf, Saksa – 21. kesäkuuta 2000) oli saksalainen pitkäaikainen jääkiekkojärjestöjen ja -liigojen johtaja. Hän johti Kansainvälistä jääkiekkoliittoa vuosina 1975–1994.

Sabetzki kavensi IIHF-johtajana umpeen kuilua Euroopan ja Pohjois-Amerikan kiekkoperheiden välillä ja vaikutti muun muassa Kanadan paluuseen olympiakiekkoon 1980. Hänen kaudellaan IIHF:n jäsenmaiden määrä nousi 31:stä 50:een.

Sabetzki valittiin Hockey Hall of Fameen vuonna 1995.

## Aiheesta muualla
* Legends of Hockey bio
Ilja Kaler

**Ilja Kaler** (s.  1963 Moskova) on venäläinen viulisti. Hän on ainoana saavuttanut ykkössijan kolmessa arvostetuimmassa viulukilvassa: Tšaikovski-kilpailussa Moskovassa 1986, Sibelius-viulukilpailussa Helsingissä 1985 ja Paganini-kilpailuissa Genovassa 1981.

## Aiheesta muualla
* Ilya Kaler biography and discography at Naxos.com  
* Ylen Elävä arkisto: Ilja Kaler, Sibeliuksen viulukonsertto d-molli
Wilhelm Backhaus

**Wilhelm Backhaus** ( 26. maaliskuuta 1884 Leipzig, Saksa – 5. heinäkuuta 1969 Villach, Itävalta) oli saksalainen pianisti ja pianopedagogi.

Backhaus tunnetaan erityisesti tulkinnoistaan Ludwig van Beethovenin teoksista sekä romantiikan ajan musiikista, kuten Johannes Brahmsin sävellyksistä. Häntä arvostettiin myös kamarimuusikkona.
Les Tremayne

**Les Tremayne** (16. huhtikuuta 1913 Lontoo, Iso-Britannia &ndash; 19. joulukuuta 2003) oli englantilainen näyttelijä, joka esiintyi radiossa, televisiossa ja elokuvissa. Parhaiten hänet muistetaan radionäyttelijänä sarjoista kuten *First Nighter Program*, *The Falcon*, *Wendy Warren and the News* ja *[[One Man's Family]]*. Hänen tunnetuimpiin elokuviinsa kuuluu vuonna 1953 tehty Maailmojen sota.

Les Tremayne nimettiin Radio Hall of Fameen vuonna 1995.

## Lähteet

## Aiheesta muualla

*
Bingo (albumi)

__NOTOC__
**Bingo** on saksalaisen laulajan ja Die Ärzte -yhtyeen rumpalin Bela B.:n ensimmäisen sooloalbumi, joka julkaistiin 12. toukokuuta 2006.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Bela B. – laulu, rummut, kitara 
* Olsen Involtini – kitara, koskettimet, laulu
* Wayne Jackson – kitara, koskettimet, laulu
* Holly Burnette – basso
* Lula – laulu

## Arvostelut
* Laut.de: 

## Lähteet
Phil Jackson

**Philip Douglas "Phil" Jackson** (s. 17. syyskuuta 1945 Deer Lodge, Montana) on yhdysvaltalainen kilpauransa päättänyt koripalloilija, koripallovalmentaja ja NBA-seura New York Knicksin toimitusjohtaja (2014–2017).

Jackson on voittanut valmentajana ennätykselliset yksitoista NBA-mestaruutta. Hän on saavuttanut mestaruudet Chicago Bullsissa ja Los Angeles Lakersissa.

## Ura
Pelaajana Jackson edusti New York Knicksiä ja New Jersey Netsiä vuosina 1968–1980. Hän voitti Knicksin riveissä kaksi mestaruutta.

Jackson toimi Chicago Bullsin päävalmentajana vuosina 1989–1998. Hän johdatti seuran kuuteen mestaruuteen. Chicago voitti kolme peräkkäistä mestaruutta vuosina 1991–1993 ja 1996–1998. Bullsin tähtiä olivat tuolloin Michael Jordan ja Scottie Pippen.

Jackson toimi Los Angeles Lakersin päävalmentajana vuosina 1999–2004. Hän johdatti seuran kolmeen peräkkäiseen mestaruuteen vuosina 2000–2002. Lakersin tähtiä tuolloin olivat Kobe Bryant ja Shaquille O'Neal.

Jackson palasi Los Angeles Lakersin päävalmentajaksi vuonna 2005. Tätä ennen hän piti välivuoden valmentamisesta. Vuonna 2009 hän voitti valmentajauransa kymmenennen mestaruuden, millä hän ohitti Red Auerbachin ennätyksen, ja vuonna 2010 11:nnen.. 2007 Jackson oli yksi viidestä valmentajasta, jotka kutsuttiin tuona vuonna Basketball Hall of Fameen. 

Kauden 2010–2011 päätteeksi Jackson ilmoitti vetäytyvänsä valmentamisesta.

Maaliskuussa 2014 Jackson palasi koripallon pariin, kun hänet nimitettiin New York Knicksin toimitusjohtajaksi. Jacksonin sopimus oli viiden vuoden mittainen, mutta hänet erotettiin virasta 28.6.2017.

## Saavutukset
**Pelaajana**
* NBA-mestaruus 1970 ja 1973
*  1968

**Valmentajana**
* NBA-mestaruus 1991, 1992, 1993, 1996, 1997, 1998, 2000, 2001, 2002, 2009 ja 2010
*  1996
* n valmentaja 1992, 1996, 2000 ja 2009

## Lähteet

## Aiheesta muualla
* Jackson NBA:n sivustolla
Midori Gotō

**Midori Gotō**  (五嶋 みどり, *Gotō Midori*, s. 25. lokakuuta 1971 Moriguchi, Osaka) on japanilainen viulisti. Hänestä käytetään usein lyhyttä muotoa **Midori**. Hän on asunut 11-vuotiaasta Yhdysvalloissa.

## Varhainen elämä

Alkuun Midoria opasti viulunsoittoon oma äiti Setsu Gotō.

## Lähteet
Philip Jackson

**Philip Jackson** -nimisiä henkilöitä ovat:

* Philip Jackson, *Phil Jackson* (s. 1945), yhdysvaltalainen koripalloilija, valmentaja ja New York Knicksin toimitusjohtaja
* Philip Jackson (s. 1948), brittiläinen näyttelijä
Juha Kere

**Juha Kere** (s. 28. elokuuta 1958 Helsinki) on suomalainen geenitutkija ja professori. Hän on ollut Tukholmassa Karoliinisen instituutin molekyyligenetiikan professori vuodesta 2001 ja on sen biopankin tieteellinen johtaja vuodesta 2003. Hän on vuodesta 1992 ollut Helsingin yliopiston molekyyligenetiikan dosentti.

Kere väitteli tohtoriksi leukemiasta 1989. Sen jälkeen hän toiminut tutkijana Yhdysvalloissa 1990–1993 ja eri tehtävissä Turun ja Helsingin yliopistoissa. Hän oli perustamassa Suomen genomikeskusta ja oli sen johtaja 1998–2001, jolloin hän siirtyi Tukholmaan. Hän on tutkinut kainuulaista geeniperimää ja nousi julkisuuteen ”kaljugeenin” löytäjänä.

Kere on ryhmässä, joka valmistelee lääketieteen Nobel-palkinnon valintaa ja on myös varsinaisessa valintatoimikunnassa. Kere sai vuonna 2011 Matti Äyräpään palkinnon.

Keren edesmennyt puoliso oli ihotautiopin professori Ulpu Saarialho-Kere.

## Lähteet
Premonition

**Premonition** voi tarkoittaa ainakin seuraavia:

* *[[Premonition (Survivorin albumi)|Premonition]]*, Survivorin albumi vuodelta 1981
* *[[Premonition (The Legendary Pink Dotsin albumi)|Premonition]]*, The Legendary Pink Dotsin albumi vuodelta 1982
* *[[Premonition (John Fogertyn albumi)|Premonition]]*, John Fogertyn livealbumi vuodelta 1998
* *[[The Premonition]]*, Firewindin albumi vuodelta 2008
* *Premonition*, ohjaaja Alan Rudolphin esikoiselokuva vuodelta 1972
* *[[Naisen painajainen]]* (*The Premonition*), elokuva vuodelta 1975
* *[[Paha aavistus]]* (*Premonition*), elokuva vuodelta 2007.
Midori

**Midori** voi tarkoittaa:

## Maantiede
* Midori, Japanin kaupunki Gunman prefektuurissa
* Midori-ku, Japanin suuralue Chiban kaupungissa
* Midori-ku, Japanin suuralue Jokohaman kaupungissa
* Midori-ku, Japanin suuralue Nagoyan kaupungissa
* Midori-ku, Japanin suuralue Sagamiharan kaupungissa
* Midori-ku, Japanin suuralue Saitaman kaupungissa

## Henkilöt
* Kenji Midori (s. 1962), japanilainen karateka
* Midori Gotō (s. 1971), japanilais-yhdysvaltalainen viulisti
* Midori Itō (s. 1969), japanilainen taitoluistelija

## Muuta
* midori, Suntoryn valmistama melonilla maustettu likööri
* Midori, internetselain
Maailmanennätysten kehittyminen 100 metrin sekauinnissa

**100 metrin [[sekauinti|sekauinnin]] maailmanennätyksiä** on kirjattu vuodesta 1992 lähtien. Matkaa voidaan uida ainoastaan 25 metrin radoilla.

## Miehet

## Naiset
Parhaan kaksikelaisen lyhytelokuvan Oscar-palkinto

**Parhaan kaksikelaisen lyhytelokuvan Oscar-palkinto** oli Yhdysvaltain elokuva-akatemian vuosittain jakama Oscar-palkinto. Sitä jaettiin vuodesta 1936 vuoteen 1956 ja sen pystyivät saamaan lyhytelokuvat, jotka mahtuivat kahdelle kelalle. Palkinto edelsi nykyistä parhaan lyhytelokuvan palkintoa. Useimmin palkinnon voitti Walt Disney, joka sai sen viidesti. Kolmeen voittoon ylsi Gordon Hollingshead.

## 1930-luku

## 1940-luku

## 1950-luku
Pickawayn piirikunta

**Pickawayn piirikunta** on piirikunta Ohiossa, Yhdysvalloissa, jonka hallintokeskus on Circleville.

## Maantiede
Pickawayn naapuripiirikuntia ovat Franklin pohjoisessa, Fairfield idässä, Hocking kaakossa, Ross etelässä, Fayette lounaassa ja Madison lännessä.

## Väestö
Piirikunnassa oli vuoden 2010 väestönlaskennassa 55&nbsp;698 ihmistä. Etniset ryhmät jakautuvat valkoisiin, joita on 94,7%, mustiin (3,6%), alkuperäisamerikkalaisiin (0,2%) ja aasialaisiin (0,4%).

Kotitalouden mediaanitulo on 51&nbsp;418 dollaria ja köyhyysrajan alapuolella oli 13,1% väestöstä 2007–2011 välisenä aikana.

## Lähteet
Pukra

**Pukra** () on taajama ja maalaiskunta Leningradin alueen Seuloskoin piirissä Venäjällä. Se sijaitsee heti Pietarin kaupungin rajan pohjoispuolella Pietarin kehätien läheisyydessä. Taajamassa on asukkaita 4&nbsp;600 ja kunnassa 6&nbsp;100 henkeä (vuonna 2007).

Pukran huvila-asutus on syntynyt 1800–1900-lukujen vaihteessa. Nimi perustuu maastoa kuvaavaan venäjän sanaan *bugry* (”kummut, mäet”). Taajamassa toimii Pukran maatalousyritys, Scandic Constructionin talotehdas ja Mega-Parnasin kauppakeskus. Rakenteilla on Euroopan suurimmaksi sanottu ostos- ja vapaa-ajan keskus Nevski Kolizei. Suunnitteilla on myös kolme suurta automyymälää.

Kunnan hallinnollinen keskus on Pukran taajama. Lisäksi siihen kuuluu 7 kylää: Enkkola (), Korpiselkä, Mistola (), Mäntysaari ), Poroskylä (), Savotškino () ja Särky (). Ennen toista maailmansotaa seudulla asui inkerinsuomalaisia, jotka kuuluivat Haapakankaan ja Toksovan luterilaisiin seurakuntiin.

Pukrasta on linja-autoyhteys Pietariin, Toksovaan ja Jukkiin. Kunnan alueella sijaitsee laskettelukeskus Ohta-Park.

Kunnan ja samalla myös kunnanhallinnon päämies on Gennadi Šorohov.

## Lähteet

## Aiheesta muualla
* Pukran kunta Seuloskoin piirin sivustolla
Attila Czene

**Attila Czene** (s. 20. kesäkuuta 1974 Szeged) on unkarilainen entinen uimari ja olympiavoittaja. Hän voitti Atlantassa vuonna 1996 pidetyissä kesäolympialaisissa olympiakultaa 200 metrin sekauinnissa, juuri ennen Suomen Jani Sievistä. Neljä vuotta aikaisemmin Barcelonan kesäolympialaisissa Czene oli jo voittanut pronssia kyseisellä matkalla. Uransa aikana hän voitti myös kolme MM-pronssia sekä kolme EM-hopeaa.

## Lähteet
Heiskasen kanssa kun heiluttiin

**Heiskasen kanssa kun heiluttiin** on Juha ”Watt” Vainion sanoittama, säveltämä ja esittämä kappale vuodelta 1984. Kappale julkaistiin vuonna 1984 singlen ”Mummun aineet” b-puolella ja vuonna 1985 albumilla *[[Elämää ja erotiikkaa]]*.

## Kappaleen teema

Kappale on balladimainen, ja se kertoo tarinan laulun minästä ja hänen nuoruudenkaveristan Heiskasesta. Kaverukset olivat olleet yhteisellä matkalla Tukholmaan, ja Heiskanen päätti jäädä sinne. Laulun minä ei jäänyt Heiskasen tapaan Tukholmaan, koska hän ”vierasti kieltä vaikeaselkoista”. Laulussa hän muistelee ystäväänsä uudella Tukholman reissulla, jonne hän lähti yksin. Hän ei kuitenkaan poistu satamassa edes hytistään, sillä reissu ei tunnu ilman ystävää samalta kuin ennen.

## Äänitys
Kappale äänitettiin Helsingin Takomo-studioilla vuonna 1984. Sen äänitti Jukka Teittinen ja tuotti Jaakko Salo. Kappaleella soittavat seuraavat muusikot:
* Juha ”Watt” Vainio – laulu
* Jaakko Salo – kapellimestari, piano, haitari
* Juhani Aaltonen – huilu
* Janne Louhivuori – kitara
* Harri Merilahti – basso
* Miri Miettinen – rummut

## Julkaisut
Finndisc Delta julkaisi kappaleen vuonna 1984 singlen ”Mummun aineet” b-puolella ja vuotta myöhemmin Vainion studioalbumilla *[[Elämää ja erotiikkaa]]*. Myöhemmin kappale on julkaistu Vainion kokoelmilla *[[Albatrossi (albumi)|20 suosikkia – Albatrossi]]*, *[[Legendan laulut – Kaikki levytykset 1963–1990]]* ja sen tiivistelmällä *[[Legendan laulut – 48 mestariteosta]]*.

Vesa-Matti Loirin versio kappaleesta on hänen vuonna 2004 julkaistulla albumillaan *[[Ystävän laulut II]]*.

## Lähteet
National Board of Review of Motion Pictures

**National Board of Review of Motion Pictures** (kutsutaan yleisesti myös pelkästään nimellä **National Board of Review**, lyhennettynä **NBR**) on vuonna 1909 perustettu newyorkilainen voittoa tavoittelematon yhdistys, jonka tavoitteena on edistää tukea sekä yhdysvaltalaisia että ulkomaalaisia elokuvia sekä taiteena että viihteenä.

NBR jakaa vuosittain palkintoja useassa kategoriassa elokuville. Tämän lisäksi sen toimintaan kuuluu elokuvan tekemisen jokaista osa-aluetta kehittävien kommentien antaminen sekä opetuksellisten ohjelmien ja seminaarien tuottamineen elokuva-alan opiskelijoille.

NBR perustettiin vuonna 1909 sensuurin vastaisena organisaationa. Se perustettiin vastaiskuna New Yorkin pormestarin George Brinton McClellanin päätökselle lopettaa elokuvien esitysluvat jouluaattona 1908, sillä pormestari epäili uuden median heikentävän yhteisön moraalia. Organisaatiota olivat perustamassa monet teattereiden omistajat Marcus Loewin johdolla ja tuon ajan merkittävimmät elokuvayhtiöt.

## Palkinnot
NBR jakaa vuosittain palkintoja seuraavissa kategorioissa:
*Paras elokuva
*Vuoden 10 parasta elokuvaa
*Paras ulkomaalainen elokuva
*Vuoden 5 parasta ulkomaalaista elokuvaa
*Paras dokumenttielokuva
*Vuoden 5 parasta dokumenttielokuvaa
*Vuoden parhaat independent-elokuvat
*Paras miespääosa
*Paras naispääosa
*Paras miessivuosa
*Paras naissivuosa
*Paras näyttelijäkokoonpano
*Paras läpimurtorooli miesnäyttelijältä
*Paras läpimurtorooli naisnäyttelijältä
*Paras ohjaaja
*Paras esikoisohjaus
*Paras sovitettu käsikirjoitus
*Paras alkuperäinen käsikirjoitus
*Paras animaatioelokuva
*Elämäntyöpalkinto
*William K. Everson -elokuvahistoriapalkinto
*Elämäntyöpalkinto elokuvaamisessa
*Bvlgari-palkinto sananvapaudesta

## Lähteet

## Aiheesta muualla
*NBR:n kotisivut
NBR

**NBR** on lyhenne ja se voi viitata seuraaviin asioihin:
*National Board of Review of Motion Pictures, yhdysvaltalainen elokuvajärjestö
**[[National Business Review]]*, uusiseelantilainen talouteen keskittyvä viikoittainen sanomalehti
**[[Nightly Business Report]]*, Emmy-palkittu talouteen keskittyvä televisio-ohjelma
*New Brunswick Railway, entinen kanadalainen rautatieyhtiö
*North British Railway, entinen skotlantilainen rautatieyhtiö
*nitriilikumi, kopolymeerisiä synteettisiä kumeja
Jukinkylä

**Jukinkylä** eli **Jukki** () on kylä ja maalaiskunta Leningradin alueen Seuloskoin piirissä Venäjällä. Se sijaitsee Karjalankannaksella heti Pietarin kaupungin rajan pohjoispuolella. Kylässä on asukkaita 700 ja kunnassa 2&nbsp;300 henkeä (vuonna 2007).

Kunnan hallinnollinen keskus on Jukin taajama. Lisäksi siihen kuuluu 4 kylää: Haapaoja (), Luuppola (), Saarselki () ja Vaskisavotta (). Ennen toista maailmansotaa seudulla asui inkerinsuomalaisia, jotka kuuluivat Haapakankaan luterilaiseen seurakuntaan.

Nykyään Jukki on suosittua huvila- ja vapaa-ajanviettoseutua. Siellä toimii laskettelukeskus Jukki-Park.

Kunnan päämies on Igor Petrov, kunnanhallinnon päämies Aleksandr Sazonov.

## Lähteet

## Aiheesta muualla
* Jukin kunnan sivusto 
* Jukin kunta Seuloskoin piirin sivustolla 
* Jukki Leningradin alueen kulttuuri -tietosanakirjassa
Kuismala

**Kuismala** () on kylä ja kunta Leningradin alueen Seuloskoin piirissä Venäjällä. Se sijaitsee Pietarin koillispuolella Käkisalmeen johtavan maantien ja rautatien varrella. Radalla on samanniminen asema. Kylässä on asukkaita vajaat 300 ja kunnassa 9&nbsp;500 henkeä (vuonna 2007). Kunnan hallinnollinen keskus ja suurin asutuskeskus on Kuismalan kylän eteläpuolella sijaitseva Kuzmolovskin () kaupunkimainen taajama (9&nbsp;000 asukasta vuonna 2007). Myös taajamasta käytetään epävirallisesti venäjänkielistä nimeä Kuzmolovo.

Kylän nimi juontuu ortodoksisesta ristimänimestä Kuisma (). Toiseen maailmansotaan saakka sitä asuttivat Toksovan seurakuntaan kuuluneet inkerinsuomalaiset. Kuzmolovskin taajama syntyi 1950-luvulla rakennetun kemian tutkimusinstituutin yhteyteen. Kaupunkimaisen taajaman statuksen se sai vuonna 1961. Nykyään siellä on tanskalaisen Aller Petfood -yhtiön tehdas, joka valmistaa lemmikkieläinten ruokasäilykkeitä. Suurin osa asukkaista käy töissä Pietarissa. 

Kuismalan kylän ja taajaman lisäksi kuntaan kuuluu Kujalan () kylä. Taajamasta on paikallisjuna- ja reittitaksiyhteys Pietariin.

Kunnan päämies on Vladimir Slastjon, kunnanhallinnon päämies Svetlana Prohorenko.

## Lähteet

## Aiheesta muualla
* Kuismalan kunnan sivusto 
* Kuismalan kunta Seuloskoin piirin sivustolla 
* Kuzmolovskin taajama Leningradin alueen kulttuuri -tietosanakirjassa
Martti Tulenheimo

**Martti Akseli Tulenheimo** (vuoteen 1906 **Thulé**; 20. maaliskuuta 1883 Kangasala − 18. lokakuuta 1945 Kangasala) oli suomalainen insinööri ja urkujenrakentaja, tehtailija Bror Axel Thulén poika. Hän sai teollisuusneuvoksen arvonimen vuonna 1943.

## Elämäkerta
Tulenheimo valmistui insinööriksi Polyteknillisen opiston koneenrakennusosastolta vuonna 1908 ja työskenteli kaksi vuotta tanskalaisessa Marcussenin urkurakentamossa. Hän toimi vuodesta 1912 isoisänsä, Ruotsista Suomeen muuttaneen Anders Thulén (1813–1872) Kangasalle vuonna 1843 perustaman Kangasalan urkutehtaan johtajana. Yhdessä Oskar Merikannon kanssa hän julkaisi vuonna 1916 kirjan *Urut, niiden rakenne ja hoito*.

Sisällissodan aikana Tulenheimo toimi Kangasalan suojeluskunnan esikunnassa. Tulenheimo osallistui 1930-luvulla näkyvästi Lapuanliikkeen ja Isänmaallisen Kansanliikkeen toimintaan, joten hän suuntautui poliittisesti oikeistolaisemmin kuin useimmat sukulaisensa. Tulenheimo kuului Mäntsälän kapinan (27. helmikuuta – 6. maaliskuuta 1932) johtomiehiin, mistä hänet tuomittiin Turun hovioikeudessa kuuden kuukauden ehdolliseen vankeuteen. 

Tulenheimon kuoltua Kangasalan urkutehtaan toimintaa jatkoi vuoteen 1983 saakka hänen poikansa, insinööri Pertti Tulenheimo (1923−1983).

Martti Tulenheimon veljiä olivat lakimies, poliitikko ja professori Antti Tulenheimo (4.12.1879 Kangasala – 3.9.1952 Helsinki), asianajaja Eino Tulenheimo (28. toukokuuta 1885 Kangasala – 2. syyskuuta 1962 Helsinki) ja asianajaja Olli Tulenheimo (24.2.1891 Kangasala – 22.6.1971 Turku). Heidän sisarensa Katri (6.6.1881–21.11.1953) avioitui teologian tohtori ja poliitikko Paavo Virkkusen  (vuoteen 1906 Snellman, 27.9.1874 Pudasjärvi – 13.7.1959 Pälkäne) kanssa. Heidän äidinpuoleinen isoisänsä oli valtiopäivämies Agathon Meurman (9.10.1826 Kangasala – 17.1.1909 Helsinki) ja serkkunsa arkkitehti sekä asemakaavaopin professori Otto-Iivari Meurman (4.6.1890 Ilmajoki – 19.8.1994 Helsinki). Tulenheimon puoliso oli lääketieteen lisensiaatti Eva Debora Heman, heidän tyttärensä Eva Eila Tellervo Asztalos (s. 3.7.1918) oli lääkäri ja ekonomi.

## Julkaisuja
* *Urut: niiden rakenne ja hoito*; osan Registreeraustaito kirjoittanut Oskari Merikanto. WSOY 1916, näköispainos Lasipalatsi, Helsinki 2009
* *Kangasalan urkutehdas 1843-1943: 100 vuotta*. Kangasalan urkutehdas, Tampere 1943
* *Kangasalan urkutehdas 1843-1953*; uudistettu ja täydennetty painos Kangasalan urkutehtaan 100-vuotiskertomuksesta, kirj. Martti ja Pertti Tulenheimo. Kangasalan urkutehdas, Tampere 1953

## Lähteet
* *Musiikin tietokirja*. Otava, Helsinki 1948.
* *Otavan musiikkitieto* (toim. Keijo Virtamo). Otava, Helsinki 1997.
* Seppälä, Raimo: *Tulenheimot: Urkujentekijöitä ja yhteiskunnan rakentajia.* Otava 2011, Helsinki. .
 
### Viitteet
Johan Holm (jääkäri)

**Johan Arne Holm** (16. lokakuuta 1894 Tampere – 18. elokuuta 1973) oli suomalainen jääkärivänrikki.

## Perhe ja koulutus
Holmin vanhemmat olivat työnjohtaja Johan Oskar Hemming Holm ja Lydia Olivia Ahlstedt. Hänet vihittiin avioliittoon vuonna 1920 Alma Alexandra Bomin kanssa. Holm kävi kansakoulun.

## Jääkärikausi

Tämä tamperelainen puutarhuri liittyi vapaaehtoisena Saksassa sotilaskoulutusta antavaan jääkäripataljoona 27:n 4. komppaniaan 21. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Rintamakomennuksensa jälkeen hänet siirrettiin pataljoona 3. komppaniaan 4. elokuuta 1917.

## Suomen sisällissota
:*Katso myös: [[Suomen sisällissota]]*
Holm saapui Suomeen (Vaasaan) jääkäreiden pääjoukon mukana jefreitteriksi ylennettynä 25. helmikuuta 1918. Hänet komennettiin Suomen sisällissotaan komppanianvääpeliksi 5. Jääkärirykmentin 14. jääkäripataljoonan 2. komppaniaan ja otti osaa taisteluihin Karjalankannaksella.

## Sisällissodan jälkeinen aika
Holm palveli sisällissodan jälkeen edelleen 5. Jääkärirykmentissä, josta muodostettiin pian sodan päättymisen jälkeen Kuopion jalkaväkirykmentti n:o 4. Hän toimi rykmentissä 5. komppanian vääpelinä, josta hänet siirrettiin 5. syyskuuta 1918 alkaen Itämeren jalkaväkirykmentti n:o 1:een, josta taasen muodostettiin myöhemmin Porin rykmentti. Rykmentissä hänet sijoitettiin aluksi komppanianvääpeliksi 2:een ja 15. tammikuuta 1919 alkaen 3. komppaniaan. Helmikuun 15. 1920 hänet siirrettiin Helsingin komennuskomppaniaan puolustusministeriöön komennetun joukkueen johtajaksi ja edelleen määrättiin 1. toukokuuta 1925 alkaen komppanian vääpeliksi ja 1. toukokuuta 1928 alkaen puolustusministeriön kirjapainon johtajaksi. 
 
## Talvi- ja jatkosota
Talvisodan aikana Holm toimi edelleen kirjapainon johtajana puolustusministeriössä, josta hänet komennettiin Sotatalousosaston esikuntaan jatkosodan puhjettua. Hänet siirrettiin vielä ennen sotien loppumista Helsingin Varuskuntapataljoonaan, josta hän erosi vakinaisesta palveluksesta vuonna 1945 ja siirtyi järjestysmieheksi Helsingin kaupungin liikennelaitokselle, missä hän palveli vuoteen 1948 saakka. Hänet haudattiin Vantaalle.

## Lähteet
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
FK BATE

**FK BATE** ( ja ) on jalkapalloseura Barysausta Valko-Venäjältä.

FK BATE perustettiin alun perin vuonna 1973 Barysaun auto- ja traktorisähkölaitetehtaan (BATE) jalkapalloseuraksi, ja se voitti kolmesti Valko-Venäjän SNT:n sisäisen mestaruussarjan ennen hajoamistaan vuonna 1981. Seura palautettiin henkiin vuonna 1996, ja jo kaudeksi 1998 se nousi Valko-Venäjän korkeimpaan liigaan, jossa se on siitä lähtien pelannut. Se on voittanut liigan mestaruuden kaikkiaan kymmenen kertaa, viimeksi vuonna 2013. BATE onkin yksi Valko-Venäjän suurimmista ja menestyneimmistä jalkapalloseuroista.

Kesällä 2008 BATE selvitti tiensä kolmen karsintakierroksen kautta kauden 2008–2009 Mestarien liigan lohkovaiheeseen. Se oli ensimmäinen valkovenäläisseura, joka ylsi kolmannelle karsintakierrokselle.

Muun muassa Valko-Venäjän maajoukkueen kapteeni Aljaksandr Hleb aloitti ammattilaisuransa BATE:ssa.

## Saavutukset
* Valko-Venäjän korkein liiga: 1999, 2002, 2006–2018
* Valko-Venäjän cup: 2006, 2010
* Valko-Venäjän SNT:n mestaruussarja: 1974, 1976, 1979

## Lähteet

## Aiheesta muualla

*FK BATE:n sivusto
20th Century Masters – The Millennium Collection: The Best of Rainbow

__NOTOC__
**20th Century Masters – The Millennium Collection: The Best of Rainbow** on Rainbow-yhtyeen vuonna 2000 julkaistu kokoelma-albumi.

## Kappaleet
#    
#  
#   
#     
#  
#  
#   
#  
#    
#  
# 

## Arvostelut
* Allmusic: 

## Lähteet